an janne vander lane en sijne
medeplichteren
vonnisse tussche janne vander stoct naturlijc als geleidt totten goeden jans
vander stoct sijns vaders ende katlinen vander borch gehete uute helchte
sijns wijfs in deen sijde ende janne vander lane en sijn medeplichten te wete
als hij seide henricke vander lane arnde vander lanen gebrueden henricke
vanden eynde maghtelden en katline vanden eynde sijnre susten henricke
van gheele woute van gheele gebrueden symone van breetsijp als momboir
katline van gheele sijns wijfs pete van daelhem als momboir anne
vander lane sijns wijfs arnde bloems janne van breetsijp als moboir
maghteld van vlaslair sijns wijfs willem van roest als moboir
mgriete van vlaslair sijns wijfs in dande alse vanden goeden hiere
onder bescreve Te weten inden yersten vander helcht van ene eusele
datme heet te heiden ham gelijc dat gelegen es tussce de goede
machtelde vander bruggen in deen zide en de goede arnts wijlen
uut helcht in dande Ite van dach eusels luttel myn oft meer
gelijc dat gelegen es ter ghoten in henrix ham was van home
tussce den ham dieme heet t heyden ham in deen zijde ende
de goede des voirs arnts wilen uut helcht in dande It van xl
s paymits erfchijs aen en op een eeusel gelegen ter goten gehete
ten hame dat wijlen toebehoirde henric van hame Item van
dach eeusels gelegen ter goeten in henrics ham was van hame tussce
der heiden ham en de goede geerts vander hofstat Ite van xxxiii roede
eusels gelegen int stoppeleusel Ite vander helcht van drie vierdel
lants gelijc dat gelegen es opt rotselair broeck tussce geerts goet
vander hofstat in deen zide en roelofs goet van nyelen in dande
Ite van ene dach beemts eygens luttel myn oft meer gelegen
gelege inde beemde gehete der heide hame tussce de goede willes
lombart en de goede stephens smachts Welke voirg goede bleve
sijn nae de doot arnts wile uut helcht en katline vande eynde
sijnre wettig medegeselynne in de welke de voirs jan vand lanen
met sijnre voirg medeplichten hoepte en meynde gericht te sijne
als inder helcht vande selve goede mids die dat de selve goede
bij arnde uut helcht en katline sijne wive vercrege waen in
gehelen stoele en de selve arnt met sijnre huysvrouwe sonder